TIMEΓRI 4
Tessefṛeḥ baba-s akk-d Yahwa
Twalaḍ taqcict-agi tamecṭuḥt di ţţeswiṛa?— Aţţan akk-d baba-s. Baba-s isem-is Iftaḥ. Adlis Iqedsen ur d-yenni ara isem-is teqcict-agi, meena neẓra belli tessefṛeḥ baba-s akk-d Yahwa. Eyya-d a nẓer anta-ţ w’a nẓer menhu i d baba-s.
Iftaḥ yella d argaz n leali; iheddeṛ-as aṭas i yelli-s ɣef Yahwa. Yella daɣen d argaz iǧehden yerna d win iḥekkmen akken ilaq. Yiwen wass, At Isṛayil ḍelben-as ad yili d lḥakem fell-asen deg yiwet n lgirra ara xedmen akk-d yeedawen-nsen.
Iftaḥ yeẓẓull i Yahwa bac a t-ieiwen ad yerbeḥ lgirra-yagi. Yenna-yas: “A Yahwa, ma yella rebḥeɣ, win ara d-iffɣen d amezwaru seg wexxam-iw m’ara d-awḍeɣ, a k-t-fkeɣ.” Lmeena-s, wagi ara d-iffɣen ad iqqim ṭṭul n leemeṛ-is deg uqiḍun imqeddes n Ṛebbi w’ad yexdem dinna. Aqiḍun imqeddes d amkan anda i ţṛuḥun medden akken ad eebden Ṛebbi. Kra n lweqt umbeed, Iftaḥ yerbeḥ lgirra! Teẓriḍ anwa i d-yeffɣen d amezwaru mi gewweḍ s axxam-is?—
D yelli-s! Uyerna, d neţţat kan i gesea. Tura, ilaq a s-yini aţ-ţṛuḥ. Annect-a yesseḥzen-it mliḥ. Lameena, mmekti-d belli yeweed-as i Ṛebbi; ihi ilaq ad yexdem ayen i s-yenna. Imiren kan, tenna-yas yelli-s: “A baba, tefkiḍ lweed i Yahwa. Tura ilaq aţ-ţeṭṭfeḍ deg wawal-ik.”
Ula d yelli-s n Iftaḥ teḥzen. Deg uqiḍun imqeddes, ur tezmir aţ-ţezweǧ ur tezmir aţ-ţeseu dderya. Γas akken, tebɣa seg wul-is aţ-ţqader lweed-nni n baba-s w’aţ-ţessefṛeḥ Yahwa. Ar ɣur-es, axiṛ-as ayagi wala aţ-ţezweǧ neɣ aţ-ţeseu dderya. Tṛuḥ ihi seg wexxam n baba-s iwakken aţ-ţezdeɣ deg uqiḍun imqeddes ṭṭul n leemeṛ-is.
Iban-ak-d belli tessefṛeḥ baba-s akk-d Yahwa?— D ṣṣeḥ, tessefṛeḥ-iten mliḥ! Ma yella teţţaɣeḍ awal yerna tḥemmleḍ Yahwa, aţ-ţiliḍ am yelli-s n Iftaḥ. Aţ-ţessefṛḥeḍ baba-k d yemma-k w’aţ-ţessefṛḥeḍ Yahwa.
ΓER-ED DEG WEDLIS IQEDSEN
Asmekti 6:4-6
Inezzurfa 11:30-40 *
1 Ikurintiyen 7:32-34
^ § 11 Di tazwara, mi ţwaketben yefyar-agi s lluɣa taeibṛanit, ssefhamen-d belli yelli-s n Iftaḥ teac deg uqiḍun imqeddes ṭṭul n leemeṛ-is mebla ma tezweǧ.
eng_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn hau_Latn kab_Latn kab_Latn